**ΟΜΟΗΧΕΣ ΛΕΞΕΙΣ**

**Ομόηχες** (ή ομώνυμες) λέγονται οι λέξεις που προφέρονται το ίδιο, αλλά έχουν διαφορετική σημασία και ορθογραφία.

Για παραδείγματα το **διάλειμμα** (διακοπή) και το **διάλυμα** (από το ρήμα διαλύω),

το **κλίμα** (ενός τόπου) και το **κλήμα** (αμπέλι), **κλείνω** (την πόρτα) και **κλίνω** (το ρήμα),

τον **φίλο** (που κάνω παρέα), το **φύλλο** (του δέντρου) και το **φύλο** (αρσενικό ή θηλυκό)

ο **ψηλός** (που έχει ύψος) και ο **ψιλός** (λεπτός), ο **ιός** ( γρίπης ) και ο **υιός** (γιός),

 η **τύχη** (να είμαι τυχερός), οι **τοίχοι** (ο τοίχος) και τα **τείχη** (το τείχος) και

ο **χήρος** (που έχασε τη γυναίκα του) και ο **χοίρος** (γουρούνι) κλπ.

**Ασκήσεις:**

1. Να συμπληρώσεις τα κενά των προτάσεων επιλέγοντας την κατάλληλη λέξη από το ζευγάρι ομόηχων που βρίσκονται στην παρένθεση.

(**πιάνω** – **πιάνο**)

Στο κυνηγητό \_\_\_\_\_\_\_\_\_\_\_\_\_\_ αμέσως όλους τους φίλους μου, γιατί τρέχω γρήγορα.

Το μουσικό όργανο με τα λευκά και τα μαύρα πλήκτρα λέγεται \_\_\_\_\_\_\_\_\_\_\_\_\_.

(**βάζω** – **βάζο**)

Έγινε σεισμός και έσπασε το \_\_\_\_\_\_\_\_\_\_\_\_\_\_\_.

Χαίρομαι, όταν \_\_\_\_\_\_\_\_\_\_\_\_\_\_ πολλά καλάθια στο μπάσκετ.

(**σήκω** – **σύκο**)

Το αγαπημένο μου φρούτο είναι το \_\_\_\_\_\_\_\_\_\_\_\_\_\_\_.

Κάθε πρωί η μητέρα φωνάζει: «\_\_\_\_\_\_\_\_\_\_\_\_\_\_\_, είναι ώρα για σχολείο.»

(**λείπει** – **λύπη**)

Του \_\_\_\_\_\_\_\_\_\_\_\_\_\_\_ πολύ ο παππούς του, γιατί έχει περάσει καιρός από την τελευταία φορά που τον είδε.

Η \_\_\_\_\_\_\_\_\_\_\_\_\_\_ είναι ένα άσχημο συναίσθημα.

(**σκηνή** – **σκοινί**)

Η \_\_\_\_\_\_\_\_\_\_\_\_\_\_ στην αίθουσα εκδηλώσεων του σχολείου μας είναι μεγάλη.

Η γιαγιά απλώνει τα ρούχα σε ένα \_\_\_\_\_\_\_\_\_\_\_\_\_.

(**κερί** - **καιροί**)

Ο παππούς μου συχνά μου λέει πως άλλαξαν οι \_\_\_\_\_\_\_\_\_\_\_\_\_\_.

Έγινε διακοπή ρεύματος και ανάψαμε ένα μεγάλο \_\_\_\_\_\_\_\_\_\_\_\_\_\_ για να βλέπουμε στο σκοτάδι.

1. Να τοποθετήσεις τις παρακάτω λέξεις στη σωστή στήλη.

**φιλάνθρωπος φιλότιμο φύλλωμα ζωόφιλος φυλλωσιά φυλλάδιο συμφιλίωση εξώφυλλο δίφυλλο φιλόλογος ποδοσφαιρόφιλος φιλοσοφία**

**φιλελεύθερος λαχανόφυλλο φυλλομετρώ παραθυρόφυλλο**

|  |  |
| --- | --- |
| **φίλος** | **φύλλο** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |